REPUBLIKA  HRVATSKA	
VUKOVARSKO-SRIJEMSKA ŽUPANIJA
                 OPĆINA VRBANJA 
                OPĆINSKO VIJEĆE
Klasa: 975-03/25-01/1                                                                          
Urbroj: 2196-31-01-1-25-6
Vrbanja, 2. rujna 2025. godine                                                                       

                  Na temelju članka 73. Zakona o lokalnoj i područnoj (regionalnoj) samoupravi („Narodne novine“ broj 33/01., 60/01., 129/05., 109/07., 125/08., 36/09.,150/11., 144/12., 19/13., 137/15.,123/17., 98/19. i 144/20.), članka 30. Statuta Općine Vrbanja ("Službeni vjesnik" Vukovarsko-srijemske županije br. 5/13., 1/18. i 4/21.) Općinsko vijeće na svojoj 3. sjednici održanoj dana 2. rujna 2025. godine donosi:

ODLUKU
o darovanju nekretnine 

Članak 1.
Općina Vrbanja kao vlasnik, daruje Ministarstvu prostornog uređenja, graditeljstva i državne imovine (dalje u tekstu: Ministarstvo), odnosno, Republici Hrvatskoj, nekretninu označenu kao k.č.br. 1239 Tiganj, oranica, kuća i dvorište u Vrbanji površine 9425 m², upisane u zk.ul.br.: 7879, k.o. Vrbanja, u svrhu izgradnje višestambene zgrade, kao projekta od zajedničkog interesa za stambeno zbrinjavanje mladih osoba i mladih obitelji na području Općine, sukladno Sporazumu o međusobnim pravima i obvezama u provedbi programa međuresorne suradnje od 7.7.2025. godine KLASA: 371-01/25-01/470, URBROJ: 531-13-2-25-2 (dalje u tekstu: Sporazum), koji je Općina Vrbanja sklopila s Ministarstvom. 

Članak 2.
Nekretnina iz članka 1. ove Odluke se daruje Ministarstvu, odnosno Republici Hrvatskoj, pod uvjetima propisanim u Sporazumu. 

Članak 3.
S Ministarstvom prostornog uređenja, graditeljstva i državne imovine, odnosno, s Republikom Hrvatskom, sklopit će se ugovor o darovanju nekretnine iz članka 1. ove Odluke.
Za sklapanje ugovora o darovanju nekretnine ovlašćuje se općinski načelnik.

Članak 4.
Za provođenje ove Odluke zadužuje se Jedinstveni upravni odjel Općine Vrbanja.

Članak 5.
Ova Odluka stupa na snagu osmog dana od dana objave u „Službenom vjesniku Vukovarsko-srijemske županije“. 

                                                                                     PREDSJEDNIK OPĆINSKOG VIJEĆA
                                                                                     Zlatko Balta dipl. ing. šum.